Here is a page extracted from Wikipedia that may contain CSS, HTML, and a lot of unformatted text.

Title: Gelžkėlis
Content: Gelžkėlis aba gelžinkelis ī rūšės transpuorta, katros važioun tiktās tamtīčiuom ėšdėrbtās gelžėnēs (plėina) biegēs. Gelžkėlio rėid traukėnē – polks vaguonu kruovėniam aba žmuonim vežtė, katrūs trauk lokomuotīvs (vairio koro varuoma mašėna). Tas ī dėdlē patuogė sistema vežtė sonkiem kruovėniam ėlgus atstomus, tepuogė žmuoniū vežėmou (nuors daba tuokė anuo rēkšmie somažiejė).

Ba biegiu ė traukėniū i gelžkelė tinkla da pakliūn gelžkėlė stuotis, parvažas, tonelē ė pnš.

Nuors jau nug senū gadīniu bova traukėnokā, traukiami arklēs, dabartėnis gelžkėlis sokorts XVIII o. pab. – XIX o. pr. Onglėjuo. Par XIX o. ons dėdlē ėšplietuots par vėsa svieta, vuo lėg XX o. vėdorė gelžkelē padėrbti daugomuo svieta šaliū. Tuo gadīnie gelžkėlis bova grētiausė ė svarbiausė transpuorta rūšės, šalėp gelžkėlė stuotiū ėšauga daugībė miestu ė miestaliu. Paskotėnēs 50 metu gelžkėlė rēkšmie dėdlē somažiejė kap ėšplietuots autuomobėliu ė liektovu transpuorts.

Žemaitėjuo 1871 metās nūtėists Lėipuojės-Ruomnu gelžkelis (par Mažeikius, Šiaulius), 1875 m. pabūdavuots gelžkelis Klaipiedas kraštė, vuo svarbiausė Žemaitėjės lėnėjė Šiaulē–Klaipieda atsirada 1931 metās.

Transpuorts